→ "נוטפים חידושים" – יקב נטופה מציג נראות חדשה, סדרת "תל-קאסר" – סדרת יינות פרימיום חדשה מבציר 2016, יהב עלמי – מנכ"ל חדש – לו נאחל מכאן הצלחה רבה והוספת אפליקציה חדישה על בקבוקי היין!
יקב ברבדו כרמי יוסף הממוקמים במרכז הארץ מזמינים אתכם לטעימת יינות פסטורלית בין הכרמים, בתאריך ה7.9, יום חמישי בין השעות 19:00-22:00. עם שקיעת החמה ובליווי הופעה של הפסנתן תומר קלינג, באווירה רומנטית יתקיים אירוע טעימות ראש השנה במהלכו ניתן יהיה לטעום ממגוון יינות היקב: אדומים, לבנים ורוזה מהבצירים החדשים, אדומים 2015 ולבנים 2016.
לצד טעימת היינות יתארחו אורחים נוספים ביקב ובהם: החברים מבית הבד "השמן של אסי" מכרמי יוסף, עם מגוון שמני הזית והזיתים וגם השף ירון אורלב, אשר יציע מנות קטנות ובינוניות במחירים נוחים, התפריט העונתי של אורלב מתאים במיוחד ליינות היקב.
לחם וחמאה 15 ₪, מבחר גבינות מעולות, אגוזים, ופרי 45 ₪, קישוא צרוב על הפלנצ'ה, יוגורט, נענע ועגבניות 25 ₪, סלט שוק ירקות חתוכים גס עשבי תיבול ופטה 25 ₪, קיש בטטה וגבינות עיזים 25 ₪, כנאפה מלוחה עם תרד, פטה, קשקבל, ומוצרלה 30 ₪, ברוסקטת שיפון עם גבינת שמנת וסלמון מעושן 35 ₪, דג נא, סלט עשבי תיבול ולבנה 35 ₪, עוגת גבינה שלוש שכבות 30 ₪.
עלות כניסה לאירוע 50 ₪ במזומן, שיתקזזו בעת קניית 3 בקבוקי יין לאדם. (ניתן לשלם באשראי עבור היינות).
יש להירשם מראש !
מומלץ מאוד להזמין מקומות מראש: בטל. 050-2207022.